पाएं अपने शहर की ताज़ा ख़बरें और फ्री ई-पेपरडाउनलोड करें
कोविड महामारी से बचने के लिए पुलिस ने सख्ती बरकरार रखी है। एक तरफ तो पुलिस बेवजह घूमने वाले लोगों को और मॉस्क नहीं लगाने वालों से सख्ती बरत रही है। वहीं, दूसरी तरफ वैक्सीन लगाकर लोगों को सुरक्षित किया जा रहा है। हालांकि अव्यवस्था इस कदर है कि भीड़ ज्यादा है। अधिकतर लोगों का कहना है कि यहां सुरक्षित होने की बजाय कहीं कोरोना न लेकर लौटे।
शहर के तहसीलदार योगेश अग्रवाल ने कोविड महामारी के बीच गाइडलाइन का उल्लंघन करने के मामले में तीन दुकानों को सीज किया है। ये दुकानें बसंत विहार में है। उधर, खंडेला एसडीएम राकेश कुमार ने इलाके में बेवजह घूमने वाले 30 लोगों को क्वारेंटीन किया है। उनके सैंपल लेकर जांच के लिए भिजवाए है। रिपोर्ट आने तक सभी क्वारेंटाइन रहेंगे।
बाजार में एसडीएम गरिमा लाटा ने भी कार्रवाई करते हुए किराणा और जनरल स्टोर की खुली हुई दुकानों को सीज किया। इसके अलावा रास्ते में वाहनों से पकड़कर उनसे बाहर निकलने की वजह पूछी, संतुष्टि पूर्वक जवाब नहीं मिलने पर वाहनों को सीज किया गया।
वहीं, दूसरी ओर एसके स्कूल में बनाए गए वैक्सीनेशन सेंटर में अधिक भीड़ होने के कारण अव्यवस्था हो रही है। रजिस्ट्रेशन कराने वाले सभी लोग सेंटर पर जमा हो गए। इससे भीड़ हो गई। यहां आने वाले लोग पहले नंबर आने के लिए कश्मकश में सोशल डिस्टेंस की पालना भी नहीं कर रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn